ጠቅላይ ሚኒስትር ዐቢይ አሕመድ ከደቡብ ኮርያ ፕሬዝዳንት ሙን ጃ-ኢን ጋር ተገናኝተው ተወያዩ
ጠቅላይ ሚኒስትር ዐቢይ አሕመድ ከደቡብ ኮርያ ፕሬዝዳንት ሙን ጃ-ኢን ጋር ተገናኝተው ተወያዩ::በውይይታቸው ወቅት ፕሬዝዳንት ሙን ጃ-ኢን ጠቅላይ ሚኒስትር ዐቢይ አሕመድ እየወሰዱ ያሉትን መልካም እርምጃዎች በማድነቅ መላው አለም እየተመለከተ እንዳለ አንስተዋል::መሪዎቹ  በሁለቱ ሀገራት መካከል ያለውን ግንኙነት የበለጠ ለማሳደግ የተስማሙ ሲሆን ከውይይቱም በተጨማሪ ሁለቱ ወገኖች የተለያዩ ስምምነቶችና የመግባቢያ ሰነዶች ተፈራርመዋል::በዚህም መሰረት በአምስት የተለያዩ ጉዳዮች ዙሪያ የመግባቢያ ሰነዶችን ነው የፈረሙት፡፡1. የሁለቱ ሀገራት ዲፕሎማቲክ ፖስፖርት ይዘው ለሚጓዙ ዜጎች ያለ ቪዛ የሚገቡበት ስምምነት:2.በሁለቱ ሀገራት መካከል የጋራ የሚኒስትሮች ኮሚሽን ለማቋቋም የሚያስችል የመግባቢያ ሰነድ:3. በደረጃ፣ ብቃት ማረጋገጫ፣ ተስማሚነት ምዘናና የቴክኒክ ቁጥጥር ዙሪያ በትብብር ለመስራት የሚያስችል የስምምነት ሰነድ፣
4. የአካባቢ ጥበቃ ትብብር የስምምነት ሰነድ እና5. በአዳማ ሳይንስና ቴክኖሎጂ ዩኒቨርስቲ ውስጥ የልህቀት ማዕከልን ለማቋቋም የብድር ስምምነት ናቸው::ማምሻውን ፕሬዝዳንት ሙን ጃ-ኢን ለጠቅላይ ሚኒስትር ዐቢይ አሕመድ ለማክበር የእራት ግብዣ ያደረጉላቸው ሲሆን፣ ሁለቱም መሪዎች የኢትዮጵያና የኮርያን ህዝቦች ረጅም ታሪካዊ ግንኙነቶች ዙሪያ ንግግር አድርገዋል:: መረጃው የጠቅላይ ሚኒስትር ጽ/ቤት ነው፡፡